32006R1115
L 199/6
JURNALUL OFÍCIAL AL UNIUNII EUROPENE
REGULAMENTUL (CE) NR. 1115/2006 AL COMISIEI
din 20 iulie 2006
de modificare a Regulamentului (CEE) nr. 3703/85 de stabilire a modalității de aplicare a normelor comune de comercializare pentru anumiți pești proaspeți sau refrigerați
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 104/2000 al Consiliului din 17 decembrie 1999 privind organizarea comună a piețelor în sectorul produselor pescărești și de acvacultură (1), în special articolul 2 alineatul (3) și articolul 3 alineatul (4),
având în vedere Regulamentul (CE) nr. 2406/96 al Consiliului din 26 noiembrie 1996 privind stabilirea standardelor comune de comercializare pentru anumite produse pescărești (2), în special articolul 8 alineatul (4) și articolul 9,
întrucât:
(1)
Regulamentul (CE) nr. 2406/96 stabilește standarde comune de comercializare pentru anumite produse pescărești. Normele de aplicare a acestor standarde sunt prevăzute de Regulamentul (CEE) nr. 3703/85 al Comisiei (3).
(2)
Articolul 9 din Regulamentul (CE) nr. 2406/96 prevede posibilitatea clasificării speciilor pelagice în baza unui sistem de eșantionare pentru a asigura conformitatea cu standardele comune de piață pentru aceste specii.
(3)
În urma modificării Regulamentului (CE) nr. 2406/96 prin Regulamentul (CE) nr. 790/2005 al Comisiei (4), au fost stabilite, de asemenea, standarde comune de comercializare pentru șprot.
(4)
Normele de clasificare și cântărire a speciilor pelagice, prevăzute de Regulamentul (CEE) nr. 3703/85, nu se aplică în prezent șprotului. În consecință, acest regulament ar trebui modificat pentru a reglementa și această specie.
(5)
Măsurile prevăzute de prezentul regulament sunt conforme cu avizul Comitetului de gestionare a produselor pescărești,
ADOPTĂ PREZENTUL REGULAMENT:
Articolul 1
Regulamentul (CEE) nr. 3703/85 se modifică după cum urmează:
1.
În anexa I se adaugă rubrica prevăzută în anexa la prezentul regulament.
2.
În anexa II se adaugă următoarea rubrică:
„8.
Șprot din specia Sprattus sprattus”.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 iulie 2006.